2.2

Euroopa Majandus- ja Sotsiaalkomiteega on alates 90ndate aastate lõpust mitmel korral VKEde maksustamise või sellega seotud ettepanekute, soovituste ja teatiste koostamisel konsulteeritud. Järgnevalt on välja toodud viimased nõuandvad ja omaalgatuslikud arvamused VKEdele rakendatava “Euroopa ettevõtte” mõiste ning maksustamise lihtsustamise kohta, mis on vajalik nende ettevõtete tegevust takistavate tõkete kiireks kõrvaldamiseks. — 2000. aastal koostatud EMSK omaalgatuslik arvamus (1) teemal “Euroopa väikeettevõtete harta”, milles tehakse umbes kaheteistkümne ettepaneku seas ettepanek “maksusüsteemi VKEdele lihtsustada, nähes ette tulumaksuvabastuse mikroettevõtetele, kelle käive on alla teatud määra”. — 2001. aastal koostatud EMSK arvamus (2) komisjoni teatise kohta teemal “Euroopa Liidu maksupoliitika — Järgmiste aastate prioriteedid” EMSK “toetas kõiki komisjoni eesmärke maksupoliitika alal, kuid rõhutas vajadust ettevõtete maksustamist kooskõlastada, et kõrvaldada raskused, millega VKEd puutuvad kokku seoses liikmesriikide vaheliste erinevustega”. — 2002. aastal koostatud EMSK omaalgatuslik arvamus (3) teemal “Euroopa äriühingute põhikiri väikestele ja keskmise suurusega ettevõtetele”, mis võimaldaks “tagada suuremate ettevõtetega võrdse kohtlemise, tehes VKEde jaoks ettepaneku luua Euroopa märgis, mis lihtsustaks nende tegevust siseturul, kõrvaldaks mitmekordse maksustamise ohu jne..”. — 2002. aastal koostatud EMSK omaalgatuslik arvamus (4) teemal “Äriühingute otsesed maksud”, milles“kutsutakse tungivalt üles võtma enam kasutusele meetmeid, millega välditakse topeltmaksustamist... Kinnitades eesmärki luua ühiste põhimõtete vastu võtmisega maksutakistusteta siseturg, rõhutades, et ELi ühtlustatud ettevõtete maksustamise alus on kooskõlas liikmesriikide ja ELi piirkondade iseseisva maksupoliitikaga, kui sellega ei seata küsimuse alla nende pädevus maksumäära kindlaksmääramisel”. — 2003. aastal koostatud EMSK arvamus (5) teemal “Ettepanek: nõukogu direktiiv, millega muudetakse nõukogu 23. juuli 1990. aasta direktiivi 90/435/EMÜ liikmesriikide ema- ja tütarettevõtete maksusüsteemide kohta” EMSK toetas komisjoni eelnõud “kõrvaldada või vähemalt vähendada topelt- või mitmekordne maksustamine emaettevõtte või peakontori koduriigi tütarettevõtte tuludelt”. — 2003. aastal koostatud EMSK omaalgatuslik arvamus (6) teemal “Maksundus Euroopa Liidus: ühised põhimõtted, maksureeglite lähendamine ja kvalifitseeritud häälteenamusega hääletuse võimalikkus”, “...paludes tegeleda süvendatumalt kolme küsimusega, millega viiakse sisse ühine ettevõtete maksustamise alus ja määratakse kvalifitseeritud enamusega kindlaks ettevõtete maksustamise miinimummäärad” . — 2004. aastal komisjoni taotlusel koostatud EMSK selgitav arvamus (7) teemal “VKEde ja sotsiaalmajanduslike ettevõtete kohanemisvõime majanduse dünaamikast tulenevate muudatustega”, milles EMSK kinnitab “vajadust vähendada maailmaturu tõkked VKEdelt ja sotsiaalmajanduslikelt ettevõtetelt, eelkõige vähendades administratiivseid ja juriidilisi takistusi, millega nad vastamisi on”. — 2004. aastal koostatud EMSK arvamus (8) teemal “Komisjoni teatis — Ettevõtete maksustamise tõrgeteta siseturg”, milles EMSK rõhutas järgmist: — Punkt 3.2: vajadus parandada siseturu puudujääke “koondades konventsioone ettevõtete maksustamise kohta, sest VKEdel ei ole piisavalt vahendeid, et vastata 15 (peagi 25) erinevale korrale”. — Punkt 3.3: “VKEde puhul on kohane maksustamine koduriigi reeglite järgi, seades vajaduse korral sisse käibe maksimummäära”. — Punkt 3.3: “komisjoni katsekavaga maksustamise kohta koduriigi reeglite järgi pakutakse VKEde piiriülesele tegevusele lahendus, kergendades nende maksukohustusega seotud halduskoormust. Koduriigi reeglite järgi maksustamise süsteemi võiks esialgu katsetada kahepoolselt ning pärast positiivset hinnangut laiendada kogu Euroopa Liidule”. — 3.4: “Euroopa Liidu ühine maksumäär on esimene oluline etapp edasiminekuks”. — 3.7: “EMSK rõhutab veelkord vajadust jõuda kokkuleppele liikmesriikides, sest nende mõjuvõim on antud valdkonnas kõige suurem. See võimaldaks just VKEdel laiendada oma tegevust üle riigipiiri, luues samas juurde uusi töökohti. EMSK julgustab VKEsid, kuna tegelikult loovad just nemad suure enamuse uutest töökohtadest”.